комедийни истории за Канибали
Американецът, французинът и българинът били заловени от племе канибали. Вождът Хамахумба им казал:
- Тук изяждаме всички пленници без изключение! Обаче, днес имам рожден ден! Така, че ще ви предоставя златен шанс! Този, който ми даде десет единици от валутата на своята държава ще бъде незабавно освободен!
Американецът просто не могъл да повярва на късмета си!
Светкавично си извадил портфейла и дал десет долара.
След което си тръгнал по живо, по здраво!
Французинът също не се замислил и за секунда. Извадил десет евро и веднага бил пуснат да си върви.
Бай Ганьо обаче се запънал:
- Нямам пари!
Великият Хамамумба разпоредил:
- Сложете го в казана направо с дрехите!
И така, нашенецът бил пъхнат във врящата вода.
Вождът го призовал:
- Още не е късно да размислиш!
Нашенецът се изрепчил:
- Нямам пари!
След малко, по кожата му избили огромни мехури!
Хамахумба повдигнал вежди:
- Няма ли да промениш решението си?
Българинът се заинатил:
- Нямам пари!
Всички косми от тялото му окапали!
Водачът на племето обявил:
- Последен шанс! Скоро ще бъде късно за каквото и да било!
Господин Балкански се озъбил:
- Нямам пари!
Кожата му започнала да се свлича! Ноктите на ръцете и краката му окапали! В лицето заприличал на настъпена жаба!
Най-сетне, нашият човек простенал:
- Добре! Добре! Извадете ме от казана!
Хамахумба плеснал с ръце и бай Ганьо бил изкаран навън вече полусварен. Той бръкнал в джоба на якето си и извадил една мокра и димяща десетачка. Хвърлил я в лицето на вожда и извикал:
- Айде, влачи, бе, да ти е*а майката! Дано се задавиш с тия десет лева!